Във връзка с постъпило уведомление с вх. № ОВОС-1008/11.05.2021г. за инвестиционно предложение (ИП): „Производство на специална продукция” в УПИ 68080.172.434, образуван от ПИ с № 68080.172.430 и ПИ с № 68080.172.431, гр. Сопот, Община Сопот, област Пловдив, с възложител: Д. Иванов и „Трансармъри“ ООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение включва три основни участъка: участък за пресоване, леене на взривни вещества /ВВ/ и производство на двигатели, монтажен участък, участък взриватели и изпитвателна. ИП включва и преустройство и разширение на вече съществуващи сгради в съответния имот, както и изграждане на помощна инфраструктура – обслужващи второстепенни постройки/навеси/, трафопост, резервоар за вода за противопожарни нужди, нова мълниезащитна инсталация, нови земно-насипнни валове и защитни стени и др. ИП не включва процеси на химично превръщане и/или биологични процеси. Вашето инвестиционно предложение попада в обхвата на т. 11, буква „з“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 „Централен Балкан Буфер“.

Копие на писмото е изпратено до Община Сопот

Отговорено от РИОСВ-Пловдив на 14.05.2021г.